එසේම එක පැත්තකින් සැණකෙළි බිමක් සේ නානාවර්ණ විදුලි බුබුලුවලින් ආලෝකමත් වෙද්දී නැටුම් ගැයුම් වැයුම්වලින් සවන් පිනවෙද්දී කොළඹ කාගෙත් ඇස් යොමු නොවූ එහෙත් කවුරුත් දන්නා අඳුරු පැතිකඩක්ද තිබේ. ඒ වතු ජනතාවගේ ජීවිත පිළිබඳවය. ඔවුන්ගෙන් ඇතැමෙක් ජීවත් වෙන්නේ මේ වෙළෙඳ නගරයේ මුට්ට කරගැසීමෙනි. තවත් කෙනෙක් කුමක් හෝ වෙළෙඳාමක් කරති. තවත් කෙනෙක් නීතියට පටහැනි ජාවාරම්වල යෙදෙති. තවත් කෙනෙක් කඩයක අත්උදව් දෙති. තවත් කෙනෙක් කුමක් හෝ කුලී සේවාවක යෙදෙති. ඔවුන්ට ජීවත්වීමට තිබෙන්නේ පුංචි ඉඩකඩක් සහිත නිවාසය. එයින් බොහොමයක් නිවාස යැයි පැවසිය නොහැකි පැල්පත්ය. එවන් පුංචි ඉඩක ඇතැම් විට ආච්චි අම්මා සීයාගේ සිට මිණිබිරියගේ පවුලද ආදී වශයෙන් පවුල් කීපයක් ජීවත්වෙති. ඒ නිසා ඔවුන්ට නිදාගන්නටවත් නිසි ඉඩකඩක් එම නිවාසවල නැත. ඒ නිසා ඔවුන්ගෙන් කොටසක් වේලාසන නිදාගන්නා අතර අනෙක් පිරිස නිවස ඉදිරිපිට පාරට එකතු වී අසල්වැසියන්ද සමග මධ්‍යම රාත්‍රී වන තුරු ක්‍රිකට් ක්‍රිඩාවේ යෙදීම හෝ වෙනත් යම් ක්‍රීඩාවක යෙදෙති. ඒ නිසා වතු නිවාස ආශ්‍රිතවද දිවා රාත්‍රී වෙනසක් එදා දකින්නට තිබුණේ නැත.
නානාවර්ණ විදුලි බුබුලුවලින් ආලෝකමත් වීම දිස් වන්නේ කුමක් සේද?
සැණකෙළි බිමක් සේ